Oznámenie Komisie EURÓPSKEMU PARLEMENTU podľa druhého pododseku ods. 2 čl. 251 Zmluvy o ES pokiaľ ide o spoločnú pozíciu Rady k prijatiu rozhodnutia, ktorým sa ustanovuje program Mládež v akcii na obdobie 2007 – 2013 /* KOM/2006/0465 v konečnom znení - COD 2004/0152 */





[pic] | KOMISIA EURÓPSKYCH SPOLOČENSTIEV | Brusel, 28.8.2006 KOM(2006) 465 v konečnom znení 2004/0152 (COD) OZNÁMENIE KOMISIE EURÓPSKEMU PARLEMENTU podľa druhého pododseku ods. 2 čl. 251 Zmluvy o ES pokiaľ ide o spoločnú pozíciu Rady k prijatiu rozhodnutia, ktorým sa ustanovuje program Mládež v akcii na obdobie 2007 – 2013 2004/0152 (COD) OZNÁMENIE KOMISIE EURÓPSKEMU PARLEMENTU podľa druhého pododseku ods. 2 čl. 251 Zmluvy o ES pokiaľ ide o spoločnú pozíciu Rady k prijatiu rozhodnutia, ktorým sa ustanovuje program Mládež v akcii na obdobie 2007 – 2013 1. SÚVISLOSTI Dátum predloženia návrhu Európskemu parlamentu a Rade (dokument KOM(2004) 471 v konečnom znení – 2004/0152(COD)): | 14. júla 2004 | Dátum vydania stanoviska Výboru regiónov Dátum vydania stanoviska Európskeho hospodárskeho a sociálneho výboru | 17. novembra 2004 10. marca 2005 | Dátum vydania stanoviska Európskeho parlamentu, prvé čítanie: | 25. októbra 2005 | Dátum predloženia revidovaného návrhu Komisie (dokument KOM(2006) 228 v konečnom znení): | 24. mája 2006 | Dátum prijatia spoločnej pozície: | 24. júla 2006 | 2. CIEĽ NÁVRHU KOMISIE Program Mládež v akcii bude v prvom rade zameraný na podporu uplatňovania európskeho občianstva v živote mladých ľudí tým, že sa im poskytnú možnosti a spôsoby na jeho konkrétnejšie využitie pomocou rozličných foriem aktívnej účasti na všetkých úrovniach. Rovnako by sa mala v rámci programu podporovať solidarita medzi mladými ľuďmi, okrem iného s cieľom posilniť sociálnu súdržnosť v Únii a podporovať vzájomné porozumenie medzi mladými ľuďmi v rôznych krajinách, vrátane partnerských krajín mimo Európskej únie. Program by mal takisto podporovať zmysel pre iniciatívnosť, tvorivosť a podnikateľského ducha mladých ľudí a umožniť im, aby získavali spôsobilosti potrebné pre ich osobný a profesionálny rozvoj. Nakoniec by mal prispievať k rozvoju kvality podporných systémov pre mládežnícke aktivity a schopnosti mládežníckych organizácií posilňovať mládežnícke aktivity a presadzovať európsku spoluprácu v oblasti politiky mládeže. Jednoznačným cieľom programu je maximalizovať vplyv akcií Spoločenstva na vnútroštátnej, regionálnej a miestnej úrovni a zároveň v plnej miere dodržiavať zásadu subsidiarity. Na dosiahnutie týchto cieľov bude mať program päť samostatných a navzájom dopĺňajúcich sa línií. 3. PRIPOMIENKY K SPOLOČNEJ POZÍCII Spoločná pozícia bola jednomyseľne prijatá 24. júla 2006. Komisia ju môže schváliť, pretože ju považuje za vhodný kompromis, ktorý sa vo veľkej miere zakladá na zmenenom a doplnenom návrhu Komisie, ktorý obsahuje veľa pozmeňujúcich a doplňujúcich návrhov Európskeho parlamentu v prvom čítaní a Rady v rámci čiastočnej politickej dohody. Okrem toho zmeny a doplnenia revidovaného návrhu Komisie odrážajú dohodu, ku ktorej dospeli všetky tri inštitúcie s cieľom rýchlo prijať rozhodnutie, ktorým sa ustanovuje program. Vo vzťahu k zmenenému a doplnenému návrhu Komisie sa urobilo iba niekoľko drobných zmien: a) minimálna suma, ktorá má byť pridelená na akciu 3 programu (Mládež vo svete) je stanovená na úrovni 6 % namiesto 4 %, ktoré boli uvedené v zmenenom a doplnenom návrhu Komisie; b) monitorovanie dohody s Európskym fórom mládeže, vrátane ročného pracovného plánu a výročnej správy fóra, spadá do pôsobnosti riadiaceho postupu („komitológia“). Pokiaľ ide o zvýšenie minimálnych pridelených prostriedkov na akciu 3, možno poznamenať, že sa ním iba mierne znižuje zostávajúca suma, ktorá má byť pridelená na rôzne línie programu podľa priorít daného roka (22 % namiesto 24 %). Komisia poznamenáva, že finančnému rámcu vo výške 785 miliónov EUR v cenách roku 2004 uvedenému v spoločnej pozícii Rady (článok 13) zodpovedá suma 885 miliónov EUR v súčasných cenách. 4. ZÁVER Komisia sa domnieva, že spoločná pozícia, ktorá bola jednomyseľne prijatá 24. júla 2006, je v súlade so základnými cieľmi a celkovým konceptom jej návrhu. Poznamenáva, že predseda výboru Európskeho parlamentu pre kultúru a vzdelávanie uviedol v liste adresovanom predsedníctvu Rady zo dňa 26. júna 2006, že ak by bola spoločná pozícia prijatá v súčasnej podobe, odporučil by výboru, aby prijal spoločnú pozíciu v druhom čítaní. Komisia preto môže podporiť spoločnú pozíciu, ktorá je výsledkom dohody medzi všetkými troma inštitúciami.